
The Geneva Conventions includes general protection of populations against certain effects of war and the establishment of medical and safety facilities and areas as well as neutral areas. In addition, provisions on the protection of civilian hospitals, measures to protect children and measures on the exchange of family news are also included.
Recent armed conflicts have continued to demonstrate the importance of the protection of cultural property in the event of armed conflict. Public awareness of the issue has increased, and it has also been evident that more remains to bedone to allow riskreparedness and ensure effective implementation of the relevant rules protecting cultural property during war.
Prima Conferinţă asupra drepturilor omului, reunită de Naţiunile Unite la Teheran în 1968, a adoptat o rezoluţie de o importanţă majoră pentru umanitate: „Pacea reprezintă prima condiţie a deplinului respect faţă de drepturile omului, pe când războiul este negarea acestor drepturi.” Aceeaşi rezoluţie recunoştea faptul că drepturile fundamentale ale persoanei umane pot fi protejate în caz de conflict armat prin intermediul dreptului umanitar.
Dreptul umanitar, ca parte a dreptului internaţional universal are ca scop garantarea ordinii paşnice între naţiuni iar respectarea normelor juridice de drept umanitar asigură şansele unei păci durabile.
Declaraţia Universală a Drepturilor Omului a avut menirea de a situa oamenii pe un loc aparte în labirintul relaţiilor sociale şi astfel a generat apariţia multor reglementări internaţionale care, au avut ca scop principal protecţia drepturilor omului şi care sunt apreciate ca standarde internaţionale în domeniu. Astfel, Declaratia Universala a Drepturilor Omului constituie primul document de mare prestigiu internaţional după adoptarea Cartei Naţiunilor Unite, care a dobândit pe parcursul aplicării sale, nu numai o forta moral-politică, dar şi o forţă juridică incontestabilă.
Istoria a demonstrat că populaţia civilă suferă cel mai mult de pe urma conflictelor militare chir dacă ostilităţile trebuie să se deruleze doar între forţele armate ale părţilor aflate în conflict. În acest sens Protocolul Adiţional I la Convenţiile de la Geneva, din 1977, la art.51 prevede că nici populaţia civilă, în totalitatea sa, nici persoanele civile individuale nu pot fi obiectul atacurilor şi „sunt interzise actele de violenţă sau ameninţările cu acestea al căror scop principal este răspândirea terorii în rândul populaţiei civile”.[1]
Dreptul umanitar defineşte civilul ca fiind orice persoană care nu aparţine forţelor armate (art.50 Protocolul Adiţional I), beneficiind astfel de protecţie prin această ramură de drept.
În raport cu avantajul militar urmărit, comandantul are obligaţia de a ţine cont de prezenţa persoanelor sau a bunurilor civile , prin obţinerea de informaţii asupra poziţiei exacte a obiectivelor militare şi zonelor civile, astfel cum este prevăzut tot în Protocolul I (Precauţii în atac). Totuşi persoanele civile nu au dreptul la protecţie decât în măsura în care nu participă în mod direct la ostilităţi. Aceştia nu trebuie utilizaţi pe post de scut pentru a împiedica adversarul să atace dar nici pentru a acoperi propriile operaţii militare.
Prin Convenţia a IV-a de la Geneva sunt interzise pedepsele colective, măsurile de intimidare şi de terorism împotriva populaţiei civile, jafurile, luările de ostateci. Aceasta reglementează şi statutul juridic şi protecţia persoanelor civile care se găsesc în puterea adversarului.
În dorinţa de a proteja persoanele împotriva războiului, Protocolul Adiţional I, interzce atacurile împotriva unor bunuri cu caracter civil. Sunt considerate civile toate bunurile care nu intră în categoria obiectivelor militare iar comandanţii nu pot ataca „un bun care este în mod normal afectat unei folosinţe civile, aşa cum este un loc de cult, o casă sau un alt tip de locuinţă ori şcoală.
Conflictele armate recente au continuat să demonstreze importanţa protecţiei bunurilor culturale în cazul conflictelor armate. Atenţia faţă de această problemă a crescut şi a devenit de asemenea evident că mai sunt multe de făcut pentru a fi pregătiţi în caz de risc şi pentru a asigura o implementare eficientă a reglementărilor relevante care protejează bunurile culturale pe timp de război. În acest sens, Convenţia de la Haga din 14 mai 1954 pentru protecţia bunurilor culturale în caz de conflict armat, la art.53 interzice atacurile îndreptate “împotriva monumentelor istorice, operelor de artă sau locurilor de cult care constituie patrimonial cultural sau spiritual al popoarelor.”
UNESCO s-a preocupat de această problemă iar prin Declaraţia Universală din 2001 asupra diversităţii culturale şi Declaraţia din 2003 asupra distrugerii intenţionate a bunurilor culturale, a recunoscut importanţa proprietăţii culturale şi obligaţia de a combate toate formele de distrugere intenţionată a bunurilor culturale, pentru a putea astfel să transmitem moştenirea culturală generaţiilor următoare.
De asemenea, Declaraţia din 2003 a Crucii Roşii şi Semilunii Roşii, a reiterat obligaţia tuturor părţilor implicate în conflicte armate să ofere protecţia necesară bunurilor culturale, şi să prevină distrugerea, jafurile şi deteriorărilor acestora, şi să garanteze respectarea reglementărilor dreptului umanitar internaţional în această chestiune.
În ultima vreme, un mare număr de conflicte inter-religioase şi interetnice au implicat nu numai atacuri împotriva civililor dar şi, în multe cazuri, distrugerea obiectivelor civile, în particular a bunurilor din patrimoniul cultural iar actele de vandalism îndreptate împotriva unor astfel de obiective sunt foarte des întâlnite în astfel de conflicte, bunurile culturale putând fi considerate simboluri ale identităţii culturale şi ale istoriei părţii adverse.
Prezervarea bunurilor culturale şi respectul faţă de acestea exprimă dorinţa omenirii de a trece această moştenire generaţiilor următoare. Deşi, Convenţia din 1954 a devenit -la începutul anilor `90- un subiect de interes general, date fiind conflictele armate din Cambogia şi al doilea război din Golf, cât şi războiul civil din România precum şi distrugerea sistematică a valoroaselor bunuri culturale din timpul conflictului armat din fosta Yugoslavie (distrugerile din Dubrovnik, Mostar sau Vukovar)[2], Statele Părţi la Convenţie (din care cel mai important a fost Olanda) au decis că se impune “o revizuire a obiectivelor şi modalităţilor de aplicare a Convenţiei şi a Protocolului în ceea ce priveşte identificarea măsurilor pentru creşterea aplicabilităţii şi eficacităţii acestora şi a se decide asupra efectuării revizuirii Convenţiei printr-un Protocol Adiţional”.
Unele documente internaţionale conţin măsuri referitoare la protecţia bunurilor culturale, la păstrarea moştenirii culturale a popoarelor, dar acest lucru nu se poate realiza decât prin cooperare naţională şi internaţională. Pe timpul unui conflict armat sunt puse în pericol atât existenţa umană cât şi bunurile materiale aşadar drepturile omului şi prevederile legale care reglementează protecţia bunurilor se află în strânsă corelaţie: nu sunt respectate drepturile omului, nu sunt respectate nici aceste prevederi ale bunurilor culturale. Realitatea este cu totul alta având în vedere faptul că în timpul desfăşurării războaielor nu se pune mare preţ pe viaţa oamenilor, oare cum vor fi protejate bunurile culturale? Potenţialul de distrugere al războiului nu are limite şi nici nu se poate măsura, un exemplu în acest sens îl reprezintă conflictul din Croaţia [3].
Consecinţele distrugerilor pot fi cumplite: disperare, mizerie, boli, case distruse, răniţii neîngrijiţi, căile de comunicaţie devenite impracticabile iar starea profundă de insecuritate pe care o generează perturbă cursul normal al vieţii. Dreptul internaţional umanitar contribuie la limitarea acestor suferinţe iar înţelegerea mecanismelor de aplicare a acestor norme juridice este esenţială pentru a asigura măsurile de protecţie stabilite în beneficiul victimelor conflictelor armate.

[1] Situaţiile din Darfur (Sudan), Nordul Ugandei, Côte d’Ivoire, Republica Democratică Congo, precum şi din
alte ţări şi regiuni au fost menţionate în rapoartele ONU, ca fiind cele mai tragice exemple de situaţii în care
civilii suferă din cauza conflictelor. Se estimează că din 2003 încoace, două milioane de oameni au fost nevoiţi
să părăsească provincia Darfur din nord-vestul Sudanului, un sfert de milion au plecat din zonă după 1 august
2006. Ţara vecină, Ciad, este destabilizată de valul celor 250.000 de refugiaţi. În numai patru ani, în urma
conflictului se estimează că au murit 400.000 de oameni. Echipele umanitare ale ONU au fost nevoite să-şi
schimbe taberele de treizeci şi una de ori pentru a scăpa de violenţe, mai mulţi agenţi ai acestor organizaţii fiind
arestaţi şi bătuţi cu bastoane de poliţia sudaneză. Doisprezece dintre ei au fost ucişi în timpul masacrelor, iar alţi
cinci au dispărut.
[2] Cifrele date publicităţii de Organizaţia Naţiunilor Unite au arătat că, în conflictul din fosta Iugoslavie 484 de
civili au murit si circa 6.000 au fost raniti iar alţii au fost traumatizati pe viata; 800.000 de refugiati; peste 6.000
clădiri şi instituţii publice au fost lovite sau distruse; 365 manastiri, biserici si asezaminte de cult lovite si
distruse sau avariate; peste 50 de transmitatoare si statii radio-tv avariate sau distruse complet, în care se include
distrugerea cladirii RTV Sârbe din Novisad; mari pagube materiale provocate unitatilor industriale, facilitatilor
agricole, comerciale si turistice; un mare numar de situri industriale civile distruse; numeroase drumuri, sosele,
poduri si elemente de infrastructura bombardate si deteriorate.
[3] Vara lui 1995 s-a transformat într-o vară a ororii. Forţele sârbilor bosniaci au cucerit zona de
protejată de ONU din Srebrenica, iar masacrarea miilor de bărbaţi şi băieţi care a urmat a fost cea mai
mare crimă de război din Europa după 1945. Zonele protejate de ONU din Croaţia au fost atacate, iar
sute de mii de sârbi au fost obligaţi să-i abandoneze căminele în cadrul unei campanii evidente de
purificare etnică.

